Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 601/12/8811	Trebišov, 10.7.2014
EEČ : 2-69-394-2014

U Z N E S E N I E

Trestná vec:	obvinený XXXXX a spol.  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 313/2011 Zbierky zákonov formou spolupáchateľstva podľa § 20 Trestného zákona

Rozhodol: 	prokurátor Okresnej prokuratúry Trebišov
Podľa § 217 odsek 1 Trestného poriadku vyslovujem, že obvinení:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Trebišov zo dňa 23.10.2012, spisová značka 2 Pv 601/12/8811, ktorým podľa § 216 odsek 1 Trestného poriadku podmienečne zastavil trestné stíhanie, osvedčili.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry Trebišov zo dňa 23.10.2012, spisová značka 2 Pv 601/12/8811, bola určená všetkým obvineným skúšobná doba v trvaní 18 mesiacov.
Odôvodnenie:
	Uznesením prokurátora Okresnej prokuratúry v Trebišove sp. zn. 2 Pv 601/12/8811 z 23.10.2012  bolo podmienečne zastavené trestné stíhanie proti  obv. XXXXX a obv. XXXXX, stíhaným za prečin krádeže  podľa § 212 ods. 2 písm. f  Tr. zákona formou spolupáchateľstva podľa § 20 Tr. zákona, pričom im bola stanovená skúšobná doba v trvaní 18 (osemnásť)  mesiacov každému z nich. 

Citované uznesenie prokurátora nadobudlo právoplatnosť 30.10.2012 a skúšobná doba  uplynula  dňom  30.04.2014.

	Po uplynutí skúšobnej doby som z odpisu z registra trestov, charakteristík zistil, že obaja obvinení viedli riadny život, nedopustili sa žiadneho trestného činu. Vzhľadom na tieto dôvody som dospel k záveru, že obaja obvinení sa v priebehu skúšobnej doby osvedčili.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Juraj Bók
prokurátor